कमला तो विवाह से पूर्व ही गर्भवती हो जाती है, पर गाँव में कोई तूफान नहीं आता । यहाँ के समाज में स्त्री की दशा सदा की तरह शोचनीय और दयनीय है । उसका यौन-शोषण भी होता है और आर्थिक शोषण भी। अंधा और बूढ़ा महंत सेवादास अबोध किशोरी लक्ष्मी का यौन शोषण करता है और फुलिया के माँ-बाप अपनी विधवा बेटी का पुनर्विवाह इसलिये नहीं करते, क्योंकि उसका शरीर नोचकर प्राप्त धन से ही उनकी गृहस्थ की गाड़ी चलती है।